Լիակատար քունը նույնպես անհրաժեշտ է երեխայի օրգանիզմի ճիշտ աճի ու զարգացման համար, այդ պատճառով երեխան պետք է քնից հագենա: Քնի համար անհրաժեշտ ժամերի քանակը կախված է երեխայի տարիքից: Սակայն ցանկալի է, որ երեխաները պառկեն քնելու ոչ ուշ, քան երեկոյան ժամը 9-ին: Մասնագետը նշել է, որ դա ամենալավ ժամանակն է, որը համապատասխանում է երեխայի օրգանիզմի ներքին կենսառիթմին: Եթե քնելու ժամը խախտվում է, խանգարվում են նաեւ կենսառիթմերը եւ քունը, ինչը կարող է բացասաբար անդրադառնալ երեխայի առողջության վրա: